**Hrvatska turistička zajednica**

**objavljuje natječaj za primanje u radni odnos na radno mjesto**

**„Suradnik za podršku destinacijama - pripravnik“**

**(1 izvršitelj - m/ž)**

**Ključna odgovornost:** podrška destinacijama

**Opis poslova:**

\* prati i administrira aktivnosti upravljanja destinacijom kroz: koordiniranje sustava turističkih zajednica, akcije za stvaranje što boljih uvjeta boravka turista u turističkim mjestima i uređenje turističkih mjesta  
\* prati i administrira aktivnosti organizacije dodjele turističkih nagrada temeljem odobrenog plana aktivnosti, te izvještava voditelja službe o provedenim aktivnostima  
\* prati i administrira usklađivanje interesa, pružanje potpore i koordinaciju načina izvršavanja svih planskih i programskih zadataka turističkih zajednica svih razina  
\* prati i administrira ispunjavanje standarda planiranja i izvješćivanja u sustavu turističkih zajednica  
\* prati i administrira aktivnosti vezanih za potpore za rad turističkih zajednica na turistički nerazvijenim područjima  
\* prati i administrira edukacijske programa za sustav TZ i predstavnike javnog i privatnog sektora vezanih za razvoj destinacijskih menadžment / marketing organizacija, u suradnji sa specijaliziranim institucijama  
\* sastavlja izvješća iz djelokruga svojih zadaća  
\* obavlja ostale poslove u skladu s godišnjim programom rada, strateškim dokumentima i ostalim aktima HTZ-a

**Poželjne kvalifikacije znanja i vještine:**

\* stručna sprema iz područja društvenih ili humanističkih znanosti

\* radno iskustvo na poslovima suradnika ili višeg ranga u sustavu turističkih zajednica ili nadležnom ministarstvu odnosno na poslovima u korporaciji ili drugoj instituciji (organizaciji) vezanim uz razvoj i upravljanje turističkim proizvodom ili destinacijom

\* dobro razumijevanje turističkog sustava i zakonodavstva u Hrvatskoj

\* razumijevanje sustava javne vlasti u Hrvatskoj

\* poznavanje koncepata upravljanja i financiranja turističkih destinacija

\* poznavanje procesa upravljanja projektima i projektnog financiranja

\* izražene administrativne, analitičke i organizacijske sposobnosti

\* sposobnost logičnog razmišljanja

\* samoinicijativnost i razvijena sposobnost komuniciranja

\* izražene numeričke i analitičke sposobnosti

\* odlično poznavanje rada u uredskim računalnim sustavima i aplikacijama (npr. MS Windows, MS Office i sl.)

**Uvjeti za radno mjesto\*:**

 \* završen preddiplomski sveučilišni studij (sveučilišni prvostupnik/prvostupnica) ili stručni studij (stručni prvostupnik/prvostupnica) ili završen preddiplomski i diplomski sveučilišni studij ili integrirani preddiplomski i diplomski sveučilišni studij (magistar/magistra) ili specijalistički diplomski stručni studij (stručni specijalist/specijalistica);

\* najmanje godinu dana radnog iskustva na poslovima u struci;

\* poznavanje jednog svjetskog jezika;

\* položen stručni ispit za rad u turističkom uredu;

\* poznavanje rada na osobnom računalu.

*\* sukladno čl. 13. Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice (NN 42/14, 114/14)*

***Napomena:*** *Moguće je zapošljavanje osoba koje nemaju položen stručni ispit, ali ispunjavaju sve ostale uvjete, uz uvjet da navedeni stručni ispit polože u roku od godine dana od dana sklapanja ugovora o radu.*

**Napomena:** Odabrani kandidat ne smije biti u sukobu interesa vezanom uz posao za koji se prijavljuje od dana sklapanja ugovora o radu.

**Trajanje ugovora o radu:** Ugovor o radu će se sklopiti na određeno vrijeme od godinu dana s probnim rokom od 6 (šest) mjeseci.

**Potrebna dokumentacija uz prijavu:**

\* životopis

\* preslika osobne iskaznice ili putovnice

\* dokaz o stručnoj spremi, traženom radnom iskustvu (HZMO - elektronički zapis o radno pravnom statusu), poznavanju stranih jezika i o ostalim poslovima navedenim pod traženim poželjnim kvalifikacijama i vještinama (preslike uvjerenja, svjedodžbi, potvrda i slične dokumentacije)

\* uvjerenje o kaznenom postupku („uvjerenje o nekažnjavanju“ nadležnog suda)

**Testiranje kandidata:** poslodavac može odlučiti provesti stručno testiranje kompetencija te psihofizičkih sposobnosti kandidata, o čemu će odabrani kandidati biti pravovremeno obaviješteni.

**Rok za prijavu:** zaključno s 09. siječnja 2017.